Oleh Sentsov

Oleh Hennadijovytš Sentsov (, ; 13. heinäkuuta 1976 Simferopol, Ukraina) on ukrainalainen elokuvaohjaaja. Venäjä pitää häntä Venäjän kansalaisena. Etniseltä taustaltaan Sentsov on venäläinen. Hän oli 2015–2019 vankina Venäjällä terrori-iskun suunnittelusta. Vankeusaikanaan hän sai Euroopan unionin Saharov-palkinnon. Sentsov vapautettiin syyskuussa 2019, kun Ukraina ja Venäjä tekivät vankivaihtokaupan.

Sentsovin ensimmäinen elokuva Gaamer valmistui 2012.Veli-Pekka Lehtonen, Putinilta vaaditaan selvitystä kadonneesta ohjaajasta. Helsingin Sanomat 11.6.2014 s. B 5 Se esitettiin São Paulon elokuvajuhlilla 2012.Gamer, São Paulo International Film Festival

Krimillä asunut Sentsov on poliittisesti aktiivinen. Venäjän turvallisuuspalvelu FSB epäilee häntä terroritekojen valmistelusta ja Oikea sektori -liikkeeseen kuulumisesta. FSB pidätti hänet 11. toukokuuta 2014 kotoa Simferopolista, josta hänet vietiin Moskovaan oikeudenkäyntiä varten. Euroopan elokuva-akatemian jäsenet, muun muassa Aki Kaurismäki, ovat lähettäneet Vladimir Putinille ja useille muille venäläisille johtajille kirjeen, jossa vaaditaan selvitystä Sentsovin tilanteesta. Ennen tuomioistuimen päätöstä Elokuva-akatemia lähetti uuden kirjeen.Help Us to Help Oleg Sentsov! European Film Academy Hänen tukijoihinsa kuuluu myös Pedro Almodóvar.

 Tuomio ja vankeus 
Sentsovia syytettiin heinäkuussa 2015 venäläisessä sotilastuomioistuimessa terrori-iskun suunnittelemisesta Krimillä. Venäjän viranomaiset torjuivat tuolloin ukrainan ihmisoikeusasiamiehen Ljudmyla Denisovan lausunnon, jonka mukaan Sentsov olisi venäläiseen tyrmään lukittu Ukrainan kansalainen, vaan katsoi tämän olevan yksinomaan venäjän kansalainen. Sentsov sai kahdenkymmenen vuoden rangaistussiirtolatuomion syytteen mukaisesti terrori-iskujen järjestämisestä Krimillä. Syyttäjä väittää hänen ja kymmenen vuoden tuomion saaneen aktivistin Oleksandr Koltšenkon kuuluneen Venäjällä kiellettyyn Oikea sektori -järjestöön. Syytetyt pitävät oikeudenkäyntiä poliittisena vainona, samoin Ukrainassa tuomiota pidetään poliittisena.

Sentsov oli vankina Labytnangissa Jamalin Nenetsian piirikunnassa Luoteis-Siperiassa. Sentsov oli 14. toukokuuta 2018 lähtien 145 vuorokautta syömälakossa, jonka aikana hän oli kuolemanvaarassa. Vetoomuksia hänen puolestaan esittivät sekä kulttuurialan toimijat ja monien maiden viralliset valtioelimet, ja muun muassa Suomen presidentti Sauli Niinistö otti Sentsovin tilanteen esille keskustellessaan Venäjän presidentin Vladimir Putinin kanssa elokuussa 2018 vierailullaan Sotšissa. Niinistö kertoi asiasta presidentin kanslian välittämässä tiedotteessa vasta 21. syyskuuta 2018.

Euroopan unioni otti tuomioon kantaa ja sanoi sitä kansainvälisen oikeuden vastaiseksi. Väitettyjen tekojen tapahtumapaikka on Venäjän kansainvälisesti tunnustettujen rajojen ulkopuolella, jossa venäläisillä tuomioistuimilla ei ole toimivaltaa. Nobelin rauhanpalkinnon saanut Puolan entinen presidentti Lech Wałęsa ehdotti elokuussa 2018 Sentsoville rauhanpalkintoa. Aiemmin palkitut voivat esittää ehdotuksia.Elokuvaohjaaja Oleg Sentsoville ehdotetaan Nobelin rauhanpalkintoa, Yle.fi, uutiset 31.8.2018, viitattu 31.8.2018 

Sentsov vapautettiin syyskuussa 2019, kun Ukraina ja Venäjä vaihtoivat vankeja. Molemmat osapuolet vapauttivat 35 vankia.

 Vapautumisen jälkeen 
Venäjän Ukrainaan vuonna 2022 tekemän hyökkäyksen aikana Sentsov on esiintynyt univormussa sosiaalisessa mediassa kertoen taistelevansa ase kädessä.Veli-Pekka Lehtonen: Kremlin talutusnuorassa HS.fi 13.3.2022. Viitattu 15.3.2022

 Kunnianosoituksia 

 55x55px Urhoollisuuden ritarikunta (Ukraina, 2015)
 55x55px Taras Ševtšenkon palkinto (Ukraina, 2016)
 55x55px Kunnialegioona (Ranska, 2023)

Vuonna 2018 Sentsov sai Euroopan unionin Saharov-palkinnon.

Lähteet

Luokka:Ukrainalaiset elokuvaohjaajat
Luokka:Vuonna 1976 syntyneet
Luokka:Elävät henkilöt
Luokka:Syömälakkolaiset
Luokka:Ukrainan venäläiset